รัฐบาลไทย-ข่าวทำเนียบรัฐบาล-นายมนตรี เดชาสกุลสม ผู้ตรวจราชการกระทรวงคมนาคม ลงพื้นที่ตรวจสอบการดำเนินงานและการปฏิบัติงานของเจ้าหน้าที่ประจำสถานีตรวจสอบน้ำหนัก บนทางหลวงพิเศษระหว่างเมือง หมายเลข 7 และ 9
วันศุกร์ที่ 16 มิถุนายน 2566
นายมนตรี เดชาสกุลสม ผู้ตรวจราชการกระทรวงคมนาคม ลงพื้นที่ตรวจสอบการดําเนินงานและการปฏิบัติงานของเจ้าหน้าที่ประจําสถานีตรวจสอบน้ําหนัก บนทางหลวงพิเศษระหว่างเมือง หมายเลข 7 และ 9
...
นายมนตรี เดชาสกุลสม ผู้ตรวจราชการกระทรวงคมนาคม ในฐานะประธานคณะทํางานตรวจสอบข้อเท็จจริงกรณีการติดสินบนเจ้าหน้าที่โดยการติดสติกเกอร์บนรถบรรทุก พร้อมด้วยคณะทํางานฯ ลงพื้นที่ตรวจสอบการดําเนินงานและการปฏิบัติงานของเจ้าหน้าที่ประจําสถานีตรวจสอบน้ําหนัก บนทางหลวงพิเศษระหว่างเมืองหมายเลข 7 และ 9 ในวันที่ 15 มิถุนายน 2566
นายมนตรี เดชาสกุลสม เปิดเผยว่า นายพิศักดิ์ จิตวิริยะวศิน รองปลัดกระทรวงคมนาคม ในฐานะประธานคณะกรรมการตรวจสอบข้อเท็จจริงกรณีการติดสินบนเจ้าหน้าที่โดยการติดสติกเกอร์บนรถบรรทุก ได้มอบให้คณะทํางานฯ ตรวจสอบข้อเท็จจริงกรณีดังกล่าวอย่างเต็มที่ ให้ความเป็นธรรมกับทุกฝ่าย และจากการลงพื้นที่สถานีตรวจสอบน้ําหนักของคณะทํางานฯ เมื่อวันที่ 5 และ 7 มิถุนายน 2566 พบว่า การตรวจสอบข้อเท็จจริงจําเป็นต้องมีข้อมูลเพิ่มเติมจากสถานีฯ อื่น ๆ ด้วย เพื่อให้การประมวลและประเมินผล    มีความครบถ้วนและชัดเจนในทุกมิติ ในการประชุมคณะทํางานฯ เมื่อวันที่ 12 มิถุนายน 2566 จึงได้มีมติ  ให้คณะทํางานฯ กรมทางหลวง (ทล.) กรมทางหลวงชนบท (ทช.) และกรมการขนส่งทางบก (ขบ.) ลงพื้นที่  สุ่มตรวจสถานีที่เหลือและรายงานผลให้คณะทํางานฯ ทราบ เพื่อนําข้อมูลที่ได้มาประมวลผลเสนอคณะกรรมการฯ พิจารณามอบหมายแนวทางการดําเนินงานต่อไป
สําหรับการลงพื้นที่ในครั้งนี้คณะทํางานฯ ได้ลงพื้นที่ตรวจสอบสถานีฯ จํานวน 4 แห่ง โดยมี Check list ในการตรวจสอบการดําเนินงานว่าเป็นไปตามกระบวนการหรือเงื่อนไขหรือไม่ ประกอบด้วย ด้านเจ้าหน้าที่ อุปกรณ์และเครื่องมือ และกระบวนการเข้าตรวจสอบน้ําหนักที่สถานีฯ สรุปผลได้ดังนี้
- สถานีตรวจสอบน้ําหนักลําลูกกา (ขาออก) กม. ที่ 32+400 จังหวัดปทุมธานี สถานีตรวจสอบน้ําหนักบนมอเตอร์เวย์ M7 ลาดกระบัง (ขาออก) ทล.7 กม. ที่ 29+900 กรุงเทพฯ และสถานีตรวจสอบน้ําหนัก บางบ่อ (ขาเข้า) กม. ที่ 39+500 จังหวัดฉะเชิงเทรา พบว่า สถานีฯ ทั้ง 3 แห่ง มีการตรวจสอบน้ําหนักรถบรรทุกโดยใช้เทคโนโลยีระบบตรวจสอบน้ําหนักยานพาหนะเคลื่อนที่ (WIM) ที่ติดตั้งก่อนถึงสถานีตรวจสอบน้ําหนักไม่เกิน 1 กิโลเมตร เพื่อเป็นระบบคัดแยกประเภทรถและน้ําหนัก และมีการตรวจสอบน้ําหนักอีกครั้งด้วยระบบ Static ในกรณี WIM ตรวจพบค่าน้ําหนักเกิน และมีหน่วย Spot Check ซึ่งจะออกตรวจสัปดาห์ละ 3 วัน โดยรถบรรทุกที่วิ่งผ่านเส้นทางให้ความร่วมมือในการตรวจสอบน้ําหนักเป็นอย่างดี
- สถานีตรวจสอบน้ําหนักบนมอเตอร์เวย์ M9 ลําลูกกา (ขาเข้า) ทล.9 กม. ที่ 36+500 จังหวัดปทุมธานี พบว่า สถานีฯ ใช้ระบบ Static ในการตรวจสอบน้ําหนักรถบรรทุก และมีหน่วย Spot Check ออกตรวจสัปดาห์ละ 3 วัน โดยมีรถบรรทุกวิ่งผ่านเส้นทางนี้จํานวนมาก ซึ่งบางช่วงเวลาอาจจะส่งผลกระทบต่อการจราจร จึงได้บูรณาการร่วมกับตํารวจทางหลวงในการแก้ไขปัญหาดังกล่าว
สําหรับเครื่องชั่งน้ําหนักของทั้ง 3 ด่าน ได้รับการรับรองความเที่ยงตรงจากสํานักงานกลาง ชั่งตวงวัด กรมการค้าภายใน กระทรวงพาณิชย์ แล้ว ซึ่งจะมีการตรวจมาตรฐานเพื่อต่ออายุหนังสือรับรองทุก 2 ปี ทั้งนี้ คณะทํางานฯ ได้มีข้อสังเกตว่าในเส้นทางที่มีรถบรรทุกผ่านสถานีฯ จํานวนมาก บางคันไม่เข้าชั่งน้ําหนักที่สถานีฯ ได้รับคําชี้แจงว่าเป็นรถเปล่า ไม่มีสินค้าบรรทุก หรือมีใบชั่งน้ําหนัก คณะทํางานฯ จึงได้สุ่มตรวจรถที่ไม่ได้เข้าชั่งน้ําหนักไม่พบรถน้ําหนักเกิน นอกจากนี้ จากการสอบถามหัวหน้าสถานีฯ พบว่า ทุกสถานีฯ มีปัญหาขาดแคลนอัตรากําลัง โดยคณะทํางานฯ ได้มีข้อเสนอแนะเพิ่มเติม ดังนี้
1) ให้ปรับปรุงข้อความบนป้ายก่อนเข้าสถานีฯ ให้สอดคล้องกับสถานการณ์ปัจจุบัน
2) ให้เร่งติดตั้งระบบ WIM ที่สถานีฯ ให้ครบทุกแห่ง
3) กําหนดมาตรการสุ่มตรวจรถที่ไม่เข้าชั่งน้ําหนักที่สถานีฯ ให้ชัดเจน มีประสิทธิภาพ และได้มาตรฐานยิ่งขึ้น
4) หน่วยงานที่เกี่ยวข้อง ประกอบด้วย ทล. ตํารวจทางหลวง ทช. และ ขบ. ต้องหารือร่วมกันถึงแนวทางเพิ่มประสิทธิภาพในการตรวจสอบน้ําหนัก รวมถึงการเชื่อมต่อระบบ GPS ในรถบรรทุกกับ ขบ.
5) พิจารณาแก้ไขกฎหมาย โดยเพิ่มโทษรถที่ไม่เข้าชั่งน้ําหนักที่สถานีฯ และไม่ผ่าน การตรวจสอบน้ําหนัก
ทั้งนี้ คณะทํางานฯ จะนําข้อมูลที่ได้จากการลงพื้นที่ไปประมวลผล เพื่อนําเสนอคณะกรรมการฯ และเสนอกระทรวงฯ จัดทําแผนปรับปรุงและพัฒนาระบบที่ใช้กับสถานีฯ ต่อไป โดยประชาชนสามารถ   แจ้งเบาะแสหรือร้องเรียนเกี่ยวกับส่วยสติกเกอร์บนรถบรรทุก ได้ที่เว็บไซต์กระทรวงคมนาคม www.mot.go.th และสายด่วนศูนย์ปลอดภัยคมนาคม โทร. 1356 เพื่อร่วมเป็นส่วนหนึ่งในการป้องกันและปราบปราม   การกระทําผิดต่อไป
กระทรวงฯ ขอยืนยันว่าจะดําเนินการทุกขั้นตอนด้วยความโปร่งใส ให้ความเป็นธรรมกับทุกฝ่าย รวมถึงตรวจสอบในทุกประเด็นเพื่อให้ประชาชนรับทราบข้อเท็จจริงและเชื่อมั่นในการดําเนินการของกระทรวงฯ และหากผลการตรวจสอบข้อเท็จจริงพบว่าหน่วยงานหรือเจ้าหน้าที่อาจจะมีส่วนเกี่ยวข้อง กระทรวงฯ จะดําเนินการตามระเบียบและกฎหมายโดยไม่มีข้อยกเว้นต่อไป